ג'ינג'יביטיס של תאי פלזמה

ג'ינג'יביטיס של תאי פלזמה (באנגלית: "Plasma cell gingivitis") <ref></ref><ref name=":0"></ref>, היא מחלת פה נדירה ולא קטלנית<ref name=":1"></ref> המופיעה כאדמומיות כללית ונפיחות של הג'ינג'יבה המחוברת (בחניכיים המחוברות לעצם). לעיתים מחלה זאת מלווה בצ'יליטיס (נפיחות בשפתיים) או בגלוסיטיס (נפיחות בלשון)<ref name=":2"></ref>. ג'ינג'יביטיס של תאי פלזמה היא דלקת המתרחשת בג'ינג'יבה (חניכיים)<ref name=":3"></ref>. מעבר לכך, עלולות להיות מעורבות גם התפתחויות/מחלות נוספות כמו צ'יליטיס של תאי פלזמה (Plasma cell cheilitis) בשפתיים ועוד כמו בריריות ("Plasma cell ortifacial mucositis") או ג'ינג'יבוסטומטיטיס של תאי פלזמה (Plasma cell gingivostomatitis)במקרה בו מספר גורמים בחלל הפה מעורבים. על השפתיים המחלה מופיעה בצורה בולטת מאוד, בצורה של פלאק (רובד נגיפי) אדום כהה ומודלק עם כיסוי מבריק (דמוי זיגוג שקוף) על כל האזור האוראלי המעורב<ref name=":3" />.

==היסטוריה==
ג'ינג'יביטיס של תאי פלזמה תואר לראשונה בסביבות שנות ה-60' המאוחרות/ שנות ה-70' המוקדמות.
שכיחות הלוקים במחלה באותה תקופה גברה וזאת בעיקר כתוצאה מתגובות אלרגיות לרכיבים שהיו בשימוש בגומי לעיסה באותה תקופה. מאז, מספר המקרים ירד וממשיך להיות במגמת ירידה אך לעיתים ישנם דיווחים על מקרים של ג'ינג'יביטיס של תאי פלזמה.<ref name=":4"></ref>

==סיווג==
בהתאם לסימפטומים ולמידת ההתפשטות- מחלה זאת יכולה להיחשב כסוג של ג'ינג'יביטיס כללי (דלקת חניכיים סטנדרטית) וגם כסוג של צ'יליטיס/ גלוסיטיס/סטומטיטיס. לעיתים השפתיים, החניכיים והלשון עלולות ללקות במחלה באופן סימולטני. יש חוקרים אשר הגדירו תופעה זאת כסינדרום (בשם "ג'ינג'יבוסטומטיטיס בתא פלזמה")<ref name=":1" />. בנוסף, הריריות של איברי המין יכולות ללקות במחלה מסוג דומה הנקראת "בלניטיס של תאי פלזמה"<ref name=":0" /> או "וולויטיס של תאי פלזמה"<ref></ref>.
סוגים שונים של מחלות דומות שלא הוזכרו קודם יכולים להיות: ג'ינג'יביטיס לא טיפוסי, ג'ינג'יביטיס כתוצאה מאלרגיה, דלקת חניכיים אידיופטית וג'ינג'יבוסטומטיסטיס לא טיפוסי<ref name=":1" /><ref name=":4" />. חלק ממונחים/מחלות אלו הם היסטוריים. ג'ינג'יביטיס בתאי פלזמה שויך לשלושה סוגים בהתבססות על הגורם למחלה. שלושת הסוגים הללו נקראים: ג'ינג'יבטיס מאלרגיה, ג'ינג'יביטיס ניופלסטי וג'ינג'יביטיס ללא גורם ידוע<ref name=":1" />.

==אפידמיולוגיה==
ג'ינג'יביטיס של תאי פלזמה היא מחלה נדירה בעוד שצ'יליטיס של תאי פלזמה היא מחלה נדירה אף יותר<ref name=":1" />. רוב האנשים הסובלים מצ'יליטיס של תאי פלזמה הם קשישים<ref name=":1" />.

==היסטולוגיה==
תאי פלזמה במצב של ג'ינג'יביטיס של תאי פלזמה תחת מיקרוסקופ.
היסטולוגיה של רקמה הלוקה בג'ינג'יביטיס של תאי הפלזמה מראה בעיקר תאי פלזמה<ref name=":0" />. לכן לצורך האבחון ראשית מתרכזים בהבדל האיבחוני בין לוקמיה חריפה ומיאלומה נפוצה (Multiple myeloma)<ref name=":2" /> לכן, מבצעים בדיקות דם שלעיתים קרובות מטרתן לשלול מחלות אחרות שאינן ג'ינג'יביטיס של תאי פלזמה<ref name=":1" />. בנוסף, בדרך כלל לוקחים ביופסיה ולעיתים קרובות גם בדיקות לאלרגיה מהאזור הנגוע.
הנראות ההיסטולוגית מאופיינת בפיזור ובהסתננות דלקתית תת-אפיתלית (Sub-epithelial&nbsp;plasma cell&nbsp;inflammatory infiltration) לתוך הרקמה המחברת<ref name=":1" />. בנוסף, האפיתל מפתח ספוגיוזיס<ref name=":5"></ref> (באנגלית: Spongiosis). יתר על כן, יש הטוענים כי הגידול בתאי הפלזמה הוא חלק מספקטרום המחלה של צ'יליטיס של תאי פלזמה<ref name=":3" /> .

==גורמי סיכון==
ג'ינג'יביטיס של תאי פלזמה וצ'יליטיס של תאי פלזמה הן תגובות שנוצרות מרגישות יתר לאנטיגן או לאנטיגנים מסוימים<ref name=":5" />.<ref name=":1" /> מקורות אפשריים של אנטיגנים כוללים רכיבים מסוימים במשחות שיניים, הרגל של לעיסת מסטיק/סוכריות מנטה או פלפל וסוגים מסוימים של אוכל כמו אוכל חריף<ref name=":4" /><ref name=":5" />. מעבר לכך, חומרי טעם ממשפחת הקינמון (Cinnamaldehyde) עלולים במיוחד לגרום ולהחריף ג'ינג'יביטיס של תאי פלזמה<ref name=":1" />. למרות זאת, כיום, הגורמים המדויקים למחלה ברובם אינם ידועים.

==תסמינים==
ג'ינג'יבטיס של תאי פלזמה אצל ילד/ה בגיל 7 אשר נבדק/ה היסטולוגית.
ג'ינג'יבטיס של תאי פלזמה אצל ילד/ה בגיל 10 אשר נבדק/ה היסטולוגית..
ג'ינג'יביטיס של תאי פלזמה כפי שמתואר כאן מופיע כהחרפת דלקת חניכיים עדינה שעלולה להתפשט משולי החניכיים אל הרקמה המחברת של החניכיים<ref name=":5" />. לפעמים ההגדלה בדלקת עלולה להיגרם מרובד החיידקים (פלאק) ולעיתים הדלקת לא תגיע אל השוליים החופשיים של החניכיים ותופיע רק ברקמת החיבור של החניכיים בצורה של אדמומיות (כמו בתמונה התחתונה). במקרים מסוימים המטופל לא ירגיש או ידווח על סימפטומים ורופא השיניים עלול למצוא דלקת למרות זאת<ref name=":0" />.
סימנים וסימפטומים לג'ינג'יבטיס של תאי פלזמה כוללים חניכיים אדומות, שבריריות ורגישות או לפעמים בעלות מרקם גרגירי. בנוסף, לעיתים החניכיים עלולות לדמם בקלות במקרה של פציעה/טראומה<ref name=":5" />. בנוסף, סימפטום נוסף העלול לקרות הוא שהקשיחות הנורמלית תאבד גם כן<ref name=":4" />. למרות זאת, בדרך כלל אין אובדן של התקשרות החניכיים (החיבור הפריודונטלי)<ref name=":5" />. מעבר לכך, במקרים מסוימים פצע בפה יכול להתפתח בעקבות המחלה ועם התפתחות הפצע גם הכאב מתפתח ויכול להחריף. החרפה שכזו עלולה להתרחש בעקבות שימוש במשחות שיניים מסוימות או אוכל חריף/מתובל מדי<ref name=":4" />. בנוסף, גבול המחלה יכול להתפשט ולהגיע גם עד לחך<ref name=":4" />. הצ'יליטיס של תאי הפלזמה יופיע בדרך כלל עם תחום ברור, מודלק ובעל פלאק בצבע אדום כהה ועם שכבה מבריקה מעל האזור הדלקתי אשר נראה למתבונן כדמוי לקה<ref name=":3" />. הצ'יליטיס של תאי הפלזמה בדרך כלל נמצא גם בשפה תחתונה<ref name=":1" />. בנוסף, סימפטום נוסף להיווצרות של צ'יליטיס תאי פלזמה הוא יובש בשפתיים<ref name=":4" />. צ'יליטיס זוויתי ("זאדה זוויתית") יכולה להיות נוכח גם כן<ref name=":4" />. נוסף על כך, כאשר המחלה מערבת גם את הלשון עלול להיגרם אובדן הציפוי של גב הלשון<ref name=":4" />.

==בדיקות מעבדה ובדיקות עזר==
אבחון ובדיקת המחלה מבוצעת על ידי רופא שיניים כללי או פריודונט (רופא שיניים המומחה במחלות חניכיים). הרופא יכול לאבחן את המחלה על פי ביופסיה כחלק מתהליך שלילת מחלות אחרות/נוספות או על פי תיאור והופעת הסימפטומים עצמם.<ref name=":0" /><ref name=":2" />

==טיפול==
טיפול מניעתי: הטיפול בג'ינג'יביטיס של תאי פלזמה מתבטא במניעה מחשיפה לאנטיגנים בעלי פוטנציאל לגרימת המחלה<ref name=":5" />.
טיפול תרופתי: בטיפול התרופתי משתמשים בתרופות כמו Tacrolimus&nbsp;&nbsp; ו Clobetasol propionate אשר משמשות לטיפול בצ'יליטיס של תאי פלזמה.

==מניעה==
הטיפול בג'ינג'יביטיס של תאי פלזמה מתבטא במניעת חשיפה לאנטיגנים בעלי פוטנציאל לגרימת המחלה ובשמירה על היגיינה אוראלית תקינה<ref name=":5" />.

==לקריאה נוספת==
<div class="mw-content-ltr">
* Palmer, R. M., and J. W. Eveson. "Plasma-cell gingivitis." Oral Surgery, Oral Medicine, Oral Pathology 51.2 (1981): 187-189.
* Sollecito, Thomas P., and Martin S. Greenberg. "Plasma cell gingivitis: report of two cases." Oral surgery, oral medicine, oral pathology 73.6 (1992): 690-693.
* Kerr, Donald A., Kenneth D. McClatchey, and Joseph A. Regezi. "Idiopathic gingivostomatitis: Cheilitis, glossitis, gingivitis syndrome; atypical gingivostomatitis, plasma-cell gingivitis, plasmacytosis of gingiva." Oral Surgery, Oral Medicine, Oral Pathology 32.3 (1971): 402-423.
* Marker, P., and A. Krogdahl. "Plasma cell gingivitis apparently related to the use of khat: report of a case." British dental journal 192.6 (2002): 311.
* Serio, Francis G., Michael A. Siegel, and Brenda E. Slade. "Plasma cell gingivitis of unusual origin. A case report." Journal of periodontology 62.6 (1991): 390-393.

</div>
==קישורים חיצוניים==

* [https://iw.unistica.com/zaeda-בזוויות-הפה-הגורמים-והטיפול-של-כל/ כתבה מאתר אוניסטיקה על זאדה זוויתית]
* [https://www.ncbi.nlm.nih.gov/pmc/articles/PMC4439636/ מאמר על ג'ינג'יביטיס בתא פלזמה מאת הNCBI(אנגלית)]
* [https://www.ncbi.nlm.nih.gov/pmc/articles/PMC3357019/ מאמר מאת הNCBI(אנגלית) על הקשר בין צ'יליטיס לג'ינג'יביטיס בתא פלזמה]
* [http://www.indjos.com/article.asp?issn=0976-6944;year=2012;volume=3;issue=2;spage=117;epage=120;aulast=Dhir מאמר מאתר INJOS(אנגלית) המתאר אבחון ובעיות אסתטיות כתוצאה מג'ינג'יביטיס תאי פלזמה]

==הערות שוליים==

קטגוריה:מחלות חלל פה, בלוטות רוק ולסתות
קטגוריה:דלקת